לבוס שלך מותר לעקוב אחר תיבת הדואר האלקטרוני המשרדית שלך רק אם יידעו אותך מראש שמתכוונים לעשות זאת וקיבלו את הסכמתך לכך במפורש. במקרה הזה, חשוב להפריד בין כמה סוגים של תיבות דוא"ל: 1. תיבה מקצועית – תיבה המיועדת לצורכי עבודה בלבד ואסורה לשימושו האישי  של העובד. אם הבהירו לך מראש שזוהי מטרת התיבה ויש כוונה לעקוב אחר השימוש בה – זה  מותר. 2. תיבה מעורבת – תיבה המשמשת גם לצורכי עבודה וגם לצורכי תכתובת אישית של העובד. יש ליידע אותך מראש שזוהי מטרת התיבה וישנה כוונה לעקוב אחר השימוש בה. במקרה הזה, נדרשים תנאים ברורים שעל המעביד להגדיר, שיצדיקו את החדירה לתיבה ומעקב אחר התוכן המקצועי בה בלבד. במקרה של התוכן האישי בתיבה – נדרשת הסכמה ספציפית לכל גישה וחדירה לתוכן אישי שאינו קשור ישירות לעבודה. 3. תיבה אישית של העובד (המסופקת לו על ידי המעביד) – ניתן לעקוב אחר התוכן רק בהתקיים נסיבות חריגות ובכפוף להסכמה מפורשת של העובד לכל פעולת מעקב. 4. תיבה אישית חיצונית (כגון ג’ימייל) – ניתן לחדור ולחפש בתיבה זו רק בנסיבות חריגות ועם צו משפטי מיוחד של בית הדין האזורי לעבודה.